ai4bharat/Pralekha huggingface dataset:
पंतप्रधान कार्यालय
पंतप्रधानांनी जनतेला दिल्या स्वातंत्र्य दिनानिमित्त शुभेच्छा
नवी दिल्ली, 15 ऑगस्ट 2022
पंतप्रधान नरेंद्र मोदी यांनी स्वातंत्र्य दिनानिमित्त जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"देशवासीयांना # स्वातंत्र्य दिनानिमित्त हार्दिक शुभेच्छा. जय हिंद."S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह आणि शहरी व्यवहार मंत्रालय
पंतप्रधान -स्वनिधी योजनेअंतर्गत 25 लाखांहून अधिक अर्ज झाले प्राप्त
आतापर्यंत 12 लाखांहून अधिक अर्जांना मिळाली मंजूरी
नवी दिल्ली, 18 नोव्हेंबर 2020
पंतप्रधान फेरीवाले विक्रेता आत्मनिर्भर निधी  योजनेअंतर्गत आतापर्यंत 25 लाखांहून अधिक अर्ज प्राप्त झाले आहेत. या विशेष सूक्ष्म ऋण सुविधा योजनेअंतर्गत 12 लाखांपेक्षा जास्त अर्जांना मंजुरी देण्यात आली आहे आणि सुमारे 5.35 लाख रुपये कर्ज वितरित केले आहे. यात, उत्तर प्रदेशात 6.5 लाखांपेक्षा अधिक अर्ज दाखल झाले होते त्यातील 3.27 लाख अर्ज मंजूर झाले आणि 1.87 लाखांच्या कर्जाचे वाटप झाले. उत्तर प्रदेशात या कर्जाच्या करारावरील मुद्रांक शुल्काला सवलत देण्यात आली आहे.
कोविड-19 च्या काळात जे विक्रेते आपल्या मूळ गावी गेले होते, ते या कर्जासाठी पात्र आहेत. ह्या कर्जाची प्रक्रिया जराही त्रासदायक नाही, कारण कोणत्याही सर्व साधारण सेवा केंद्रात, नगरपालिका कार्यालयात अथवा बँकेत जाऊन यासाठी अर्ज स्वतः च्या स्वतः ऑनलाईन पध्दतीने अपलोड करता येतो. पुन्हा नव्याने आपापले व्यवसाय सुरू करण्यासाठी, बँका लोकांच्या घरी जाऊन त्यांना सहाय्य करत आहेत. पंतप्रधान नरेंद्र मोदी यांनी बँक कर्मचाऱ्यांच्या कठोर परिश्रमांची प्रशंसा केली आणि ते म्हणाले,"एकेकाळी रस्त्यावरील किरकोळ विक्रेते बँकेच्या आत जात नसत पण आता बँका त्यांच्या दारी जात आहेत."
पारदर्शकता, उत्तरदायित्व आणि सातत्य यासह या योजनेची वेगवान अंमलबजावणी करण्यासाठी वेबपोर्टल/मोबाईल ऍप अशाप्रकारचे डिजिटल मंच विकसित केले आहेत, जेणेकरून ही योजना सुरळीत सुरू राहील. कर्ज व्यवस्थापनासाठी आयटी मंचाने वेब पोर्टल/मोबाईल अँप सीडबीचा उद्यमीमित्र आणि गृहनिर्माण आणि शहर कल्याण मंत्रालयाच्या पैसा पोर्टल यांच्या सोबत व्याजावरील अनुदान स्वयंचलित पद्धतीने देण्यासाठी जोडले आहेत. रस्त्यावरील किरकोळ विक्रेत्यांना आपल्या पावत्या/देयकांचे पैसे मासिक पध्दतीने परत मिळण्यासाठी ,यूपीआय, क्यूआर कोड ऑफ पेमेंट अँग्रीगेटर, रुपे डेबिट अशा प्रकारच्या डिजिटल व्यवहारांना ही योजना प्रोत्साहित करणारी आहे. गृह आणि शहरी कार्य मंत्रालयाचे सचिव दुर्गा शंकर मिश्रा यांनी या आधीच ट्वीट केले होते, की त्यांचे मंत्रालय सर्व भागधारकांसह ही प्रक्रिया सुरळीतपणे आणि सहजगत्या अंमलात आणत आत्मनिर्भर भारताचे उद्दिष्ट साध्य करण्यासाठी कार्यशील आहे.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
मंत्रिमंडळ
भारतीय अंतराळ विज्ञान व तंत्रज्ञान संस्था आणि नेदरलँड्सच्या डेल्फ्ट तंत्रज्ञान विद्यापीठ  यांच्यामध्ये संशोधन सहकार्यासंबधी सामंजस्य कराराला मंत्रीमंडळाची मंजूरी
नवी दिल्ली, 4 ऑगस्ट 2021
भारतीय अंतराळ विज्ञान व तंत्रज्ञान संस्था आणि डेल्फ्ट तंत्रज्ञान विद्यापीठ या दोन्ही संस्थांमधील विद्यार्थी तसेच विभागीय कर्मचाऱ्यांसाठी शैक्षणिक कार्यक्रम व संशोधनात्मक कार्यक्रम राबवण्यासंदर्भात दोन्ही शैक्षणिक संस्थांमधील सामंजस्य कराराला पंतप्रधान नरेंद्र मोदी यांच्या अध्य़क्षतेखालील केंद्रीय मंत्रीमंडळाने मंजूरी दिली. या करारावर 09 एप्रिल 2021 आणि 17 मे 2021 ला संबधित विद्यापिठांकडून स्वाक्षऱ्या झाल्या व ते इमेलच्या माध्यमातून परस्परांना पाठवण्यात आले.
सामंजस्य कराराचा तपशील :
- विद्यार्थी अदलाबदल कार्यक्रम :- दोन्ही संस्था पदवी, पदव्युत्तर वा डॉक्टरल स्तरावरील विद्यांर्थ्याची अदलाबदल करु शकतील. अभ्यासाची क्षेत्रे, या योजनेतून सहभागींना मिळणारी क्रेडिट्स याबद्दल दोन्ही संस्था विचारविनिमय करून परस्पर सहकार्यांने निर्णय घेतील.
- दुहेरी पदवी कार्यक्रम : पदवीवर्गातील किंवा पदव्युत्तर स्तरावरील विद्यार्थ्यांना त्यांच्या मूळ संस्थेतून मिळालेल्या पदवीशिवाय दुसऱ्या विद्यापीठातील पदवी वा पदव्युत्तर पदवी मिळवता यावी या उद्देशाने विशेष अभ्यासक्रम विकसित करण्यात येतील.
- इंटर्नशीप व प्रकल्पकार्य : सहभागी शिक्षणसंस्थेतील छोट्या वा मोठ्या वास्तव्यात विद्यार्थ्यांना पार पाडता येतील असे अभियांत्रिकी प्रकल्प दोन्ही शिक्षणसंस्थांना तयार व विकसित करता येतील.
- कर्मचारी अदलाबदल : दोन्ही संस्थांना सहभागी संस्थांमधील कर्मचारी-अदलाबदल कार्यक्रम हाती घेउन उभय संस्थांच्या विचाराने संयुक्त अभ्यासक्रम ठरवता येईल.
- संयुक्त संशोधन : दोन्ही संस्थांमधील कर्मचाऱ्यांना सामायिक पसंतीच्या संयुक्त संशोधन प्रकल्पात ठराविक कालावधीसाठी एकत्र काम करता येईल.
लाभ:
या करारान्वये कर्मचारी अदलाबदल, विद्यार्था शिक्षक व संशोधक अदलाबदल, विज्ञानसंबधीत साहित्य, प्रकाशने वा माहिती यांच्या देवाणघेवाणीतून महत्वपूर्ण सामायिक क्षेत्रातील संभाव्य सहकार्य
EWI, डेल्फ्ट तंत्रज्ञान विद्यापीठ या नेदरलँड्समधील सर्वात जुन्या व मोठ्या डच सार्वजनिक तंत्रज्ञान विद्यापीठाशी या करारातून साधलेल्या सहकार्यामुळे विज्ञान व तंत्रज्ञान क्षेत्रांमध्ये संशोधनात्मक संयुक्त कार्यक्रम विकसित करण्याच्या दृष्टीने वाटचाल होईल.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
नवीन मुख्य माहिती आयुक्त आणि माहिती आयुक्तांच्या नियुक्तीची प्रक्रिया सुरू: डॉ. जितेंद्र सिंह
नवी दिल्ली, 22 सप्टेंबर 2020
नवीन मुख्य माहिती आयुक्त आणि माहिती आयुक्तांच्या नियुक्तीची प्रक्रिया सुरू असल्याची माहिती केंद्रीय राज्यमंत्री , पूर्वोत्तर प्रदेश विकास, पंतप्रधान कार्यालय राज्यमंत्री, कार्मिक, सार्वजनिक तक्रार निवारण आणि निवृत्तीवेतन, अणुऊर्जा आणि अंतराळ मंत्री डॉ. जितेंद्र सिंह यांनी आज राज्यसभेमध्ये एका लेखी उत्तरामध्ये दिली.
केंद्रीय माहिती आयोगाच्या मुख्य माहिती आयुक्तांचा कार्यकाळ दि. 26.08.2020 रोजी पूर्ण झाला आहे. तसेच एका माहिती आयुक्तांचा कार्यकाळ दि. 25.09.2020 रोजी पूर्ण होत आहे. त्यामुळे या रिक्त पदांवर वेळेवर नियुक्ती करण्यासाठी प्रसार माध्यमातून दि. 09.07.2020 रोजी जाहिरात देण्यात आली असून ही प्रक्रिया सरकारने सुरू केली आहे. यानुसार एक मुख्य माहिती आयुक्त आणि सहा माहिती आयुक्तांची नियुक्ती करण्यात येणार आहे.
ही नियुक्तीची प्रक्रिया उच्च स्तरीय समितीमार्फत नियमित कार्यपद्धतीनुसार पूर्ण करण्यात येत आहे. त्यासंदर्भात अर्जांची छाननी करून उमेदवारांची लघुसूची तयार करण्यात येत आहे, असे यावेळी सभागृहामध्ये सांगण्यात आले.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 2748
निती आयोग
एसटीईएम आणि अंतराळ शिक्षणाचे मार्गदर्शन आणि प्रोत्साहनासाठी इस्रो देशभरातल्या 100 अटल टिंकरिंग प्रयोगशाळा दत्तक घेणार
नवी दिल्ली, 11 जानेवारी 2021
आज झालेल्या एका रोमांचक आभासी कार्यक्रमामध्ये अटल इनोव्हेशन मिशन, नीती आयोग आणि भारतीय अंतराळ संशोधन संस्था  यांनी जाहीर केले की, एसटीईएम आणि अंतराळ शिक्षणासाठी मार्गदर्शन करणे आणि प्रोत्साहन देण्यासाठी इस्रो देशभरातल्या 100 अटल टिंकरिंग प्रयोगशाळा दत्तक घेणार आहे. यामुळे आपल्याकडे अवकाश तंत्रज्ञान क्षेत्राशी निगडित नाविन्यपूर्ण आणि वेगळे काही करून दाखविण्यासाठी उत्सुक असलेल्या नवतरूणांना अटल टिंकरिंग प्रयोगशाळेच्या माध्यमातून शिकता येणार आहे. तसेच मनापासून सर्वोत्तम शिक्षण घेण्याची संधी या मुलांना मिळणार आहे. तसेच या मुलांच्या दृष्टीने त्यांची शाळेबरोबरच कुटुंबिय आणि स्थानिक समुदायही एक प्ररेणादायक उदाहरण बनणार आहे.
या कार्यक्रमाला उपस्थित असलेले इस्रोचे अध्यक्ष डॉ. के सिवन म्हणाले की, हे पाऊल पारंपारिक शिक्षणाच्या तुलनेत शालेय मुलांमध्ये नाविन्यपूर्ण आणि अनुभवात्मक शिक्षणास प्रोत्साहित करण्यास मदत करेल. त्याचप्रमाणे प्रकल्पाधारित शिक्षण जर शालेय वयापासूनच मुलांना दिले गेले तर त्यांचा संशोधनाकडे पाहण्याचा दृष्टिकोन सुधारण्यास मदत होईल’, असेही मत डॉ. सिवन यांनी यावेळी व्यक्त केले. देशभरातल्या 100 अटल टिंकरिंग प्रयोगशाळा भौगोलिकरित्या इस्त्रोकडून दत्तक घेण्यात येणार असल्यामुळे ‘आत्मनिर्भर भारत’चा भाग बनून मुलांना अंतराळ क्षेत्राच्या दिशेने पाऊल टाकता येणार असून आपल्या स्वप्नांची पूर्ती करता येणार आहे.
अटल टिंकरिंग प्रयोगशाळेतल्या मुक्त वातावरणामुळे मुलांच्या मनातल्या अनेक जिज्ञासा, विविध कल्पना प्रत्यक्षात कशा आणता येतील यासाठी नाविन्यपूर्ण पद्धतीने कौशल्य विकसित केले जाते. उद्योजकता आणि नवीनता यांचा मेळ साधला जात आहे. युवामनांच्या विचारशक्तीला चांगले पोषण मिळावे, यासाठीच नीतीआयोगाने देशभरात अटल इनोव्हेशन मिशनअंतर्गत 7000 टिंकरिंग प्रयोगशाळा स्थापन केल्या आहेत. त्यांचा इयत्ता 6 वी ते 12 वीपर्यंतचे 3 दशलक्षांपेक्षा जास्त मुलांना लाभ होत आहे.S.Tupe/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
संरक्षण मंत्रालय
प्रजासत्ताक दिन सोहळा 2020
नवी दिल्ली, 25 जानेवारी 2020
उद्या नवी दिल्लीतील राजपथावर 71व्या प्रजासत्ताक दिनाच्या सोहळ्यादरम्यान भारताचे लष्करी सामर्थ्य, सांस्कृतिक विविधता, सामाजिक आणि आर्थिक प्रगतीचे दर्शन घडणार आहे. संरक्षण संशोधन आणि विकास संघटनेने  विकसित केलेले मिशन शक्ति - उपग्रह विरोधी शस्त्र, लष्कराचा भीष्म रणगाडा, पायदळाची लढाऊ वाहने, हवाई दलाची नव्याने सामील झालेली चिनूक आणि अपाचे हेलिकॉप्टर्स तसेच आकाश आणि अस्त्र क्षेपणास्त्र दाखवणारा चित्ररथ आणि नौदलाचे सामर्थ्य 90 मिनिटांच्या संचलन सोहळ्यात पाहायला मिळेल. वीस चित्ररथ - राज्ये आणि केंद्रशासित प्रदेशातील 16 आणि देशाचा समृद्ध सांस्कृतिक वारसा आणि आर्थिक प्रगती दर्शविणारे विविध मंत्रालये / विभागांचे सहा चित्ररथ राजपथावर पाहायला मिळतील. शालेय मुले नृत्य आणि संगीताच्या माध्यमातून योग आणि आध्यात्मिक मूल्यांचा संदेश देतील तर नौदलाची विमाने हवाई शक्तीचे दर्शन घडवतील.
राष्ट्रपती राम नाथ कोविंद हे यावर्षीचे प्रमुख पाहुणे ब्राझीलचे अध्यक्ष जैर मेसिआस बोल्सनारो यांचे स्वागत करतील. ब्राझीलचे 38वे अध्यक्ष बोलसोनारो यांनी 01 जानेवारी 2019. रोजी कार्यभार स्वीकारला. त्यांच्या नेतृत्वाखाली ब्राझीलने ब्रिक्स  म्हणून ओळखल्या जाणार्या पाच प्रमुख उदयोन्मुख राष्ट्रीय अर्थव्यवस्थांच्या संघटनेचे प्रभारी अध्यक्षपद यशस्वीरित्या भूषवले.
भारत आणि ब्राझीलमधील संबंध समान जागतिक दृष्टीकोन, सामायिक लोकशाही मूल्ये आणि दोन्ही देशांच्या लोकांच्या कल्याणासाठी सर्वसमावेशक आर्थिक वाढीस प्रोत्साहन देण्याच्या वचनबद्धतेवर आधारित आहेत. 1948 मध्ये भारताशी राजनैतिक संबंध प्रस्थापित करणारे ब्राझील हे पहिले लॅटिन अमेरिकन राष्ट्र होते. या संबंधांचे 2006 मध्ये धोरणात्मक भागीदारीत रूपांतर झाले आणि द्विपक्षीय संबंधामध्ये एक नवीन टप्पा सुरू झाला.
पंतप्रधान नरेंद्र मोदी यांनी इंडिया गेटजवळच्या राष्ट्रीय युद्ध स्मारकाला भेट दिल्यानंतर प्रजासत्ताक दिन संचलन सोहळ्याला प्रारंभ होईल. ते देशाच्या वतीने शहीदांना पुष्पचक्र अर्पण करतील. अमर जवान ज्योती ऐवजी यंदा प्रथमच राष्ट्रीय युद्ध स्मारकात पंतप्रधान शहीदांना श्रद्धांजली अर्पण करणार आहेत. त्यानंतर पंतप्रधान आणि अन्य मान्यवर राजपथ येथे संचलन सोहळ्यासाठी रवाना होतील.
परंपरेनुसार राष्ट्रध्वज फडकावला जाईल आणि त्यानंतर राष्ट्रगीत होईल आणि 21 तोफांची सलामी दिली जाईल. राष्ट्रपती राम नाथ कोविंद यांनी मानवंदना स्वीकारल्यांनंतर संचलनाला प्रारंभ होईल.
त्यानंतर सर्वोच्च शौर्य पुरस्कार विजेते येतील. यामध्ये परमवीर चक्र आणि अशोक चक्र विजेत्यांचा समावेश आहे. परमवीर चक्र विजेते सुभेदार मेजर आणि मानद कॅप्टन बाना सिंग , सुभेदार योगेंद्र सिंह यादव, 18 ग्रेनेडीयर्स आणि सुभेदार संजय कुमार, 13 जेएके रायफल्स आणि अशोक चक्र विजेते मेजर जनरल सायरस Aपिठावला , लेफ्टनंट कर्नल जस राम सिंह , लेफ्टनंट कर्नल डी श्रीराम कुमार आणि नायब सुभेदार  चेरींगमुटप  जीपवरील उप परेड कमांडरचे नेतृत्व करतील.
कॅप्टन दीपांशु शियोरन यांच्या नेतृत्वात 61 घोडदळीची पहिली तुकडी पूर्वीच्या ग्वाल्हेर लान्सर्सच्या गणवेशातील असेल. 61 घोडदळ हे जगातील एकमेव सक्रिय घोडदळ रेजिमेंट आहे.
त्यानंतर भारतीय लष्कर, नौदल, हवाईदल संचलनात आपले सामर्थ्य सादर करतील.
प्रथमच, सीआरपीएफच्या महिला दुचाकीस्वार धाडसी कवायती सादर करणार आहेत. या पथकाचे नेतृत्व निरीक्षक इंस्पेक्टर सीमा नाग करणार आहेत. चालत्या मोटारसायक वर उभे राहून त्या अभिवादन करताना दिसतील.
राष्ट्रगीताने या संचलन सोहळ्याची सांगता होईल.
S.Tupe/S.Kane/D.Rane
(Visitor Counter : 185
पंतप्रधान कार्यालय
पंतप्रधानांच्या हस्ते सरदार वल्लभभाई पटेल प्राणीसंग्रहालयाचे उद्घाटन
केवाडिया एकात्मिक विकास अंतर्गत विविध प्रकल्पांचा पायाभरणी समारंभ संपन्न
स्टॅच्यू ऑफ युनिटीसाठी एकता क्रूझ सर्व्हिसला  झेंडा दाखविला
नवी दिल्ली, 30 ऑक्टोबर 2020
पंतप्रधान नरेंद्र मोदी यांनी केवडिया येथे सरदार पटेल प्राणीसंग्रहालयाचे आणि जिओडेसिक आयव्हरी पद्धतीच्या घुमटाचे उद्घाटन केले. त्यांनी केवडिया एकात्मिक विकास अंतर्गत, 17 प्रकल्प देशाला समर्पित केले आणि 4 नवीन प्रकल्पांसाठी पायाभरणी केली. या प्रकल्पांमध्ये जलपर्यटन मार्ग, न्यू गोरा ब्रिज, गरुडेश्वर बंधारा, सरकारी निवासस्थाने, बस बे टर्मिनस, एकता नर्सरी, खलवानी इको टूरिझम , आदिवासी होम स्टे यांचा समावेश आहे. त्यांनी स्टॅच्यू ऑफ युनिटीला एकता सागरी पर्यटन जहाज सेवेचा झेंडा दाखविला.
जंगल सफारी आणि जिओडेस्टिक आयव्हरी डोम
पंतप्रधान म्हणाले, “फ्लाय हाय इंडियन आयव्हरी ही पक्षी निरीक्षणाची आवड असणाऱ्यांसाठी एक उत्तम संधी असेल. केवडिया येथे या आणि या आयव्हरीला भेट द्या, जे जंगल सफारी परिसराचा एक भाग आहे. हा चांगला शिकण्याचा अनुभव असेल.”
राज्यात जंगल सफारी हे 375 एकर परिसरामध्ये 29 ते 180 मीटर पर्यंतच्या सात वेगवेगळ्या स्तरावर पसरलेले प्राणी उद्यान आहे. यामध्ये 1100 पेक्षा अधिक पक्षी आणि प्राणी आणि 5 लाख झाडे आहेत. हे सर्वाधिक वेगाने उभारले गेलेले जंगल सफारी आहे. प्राणीसंग्रहालयामध्ये दोन मोठे पिंजरे आहेत- एक स्थानिक पक्ष्यांसाठी आणि दुसरा परदेशी पक्ष्यांसाठी. हा जगातील सर्वांत मोठा जिओडेसिक पद्धतीचा पिंजऱ्यावरील घुमट आहे. मकाऊ, काकाकुवा, ससे, गिनीपिग अशा प्राण्यांना स्पर्श करून, त्यांचा आनंददायक अनुभव घेण्याची अनोखी संधी या पिंजऱ्यांमधून मिळणार आहे.
एकता सागरी पर्यटन सेवा
एकता क्रूझ सेवेच्या माध्यमातून 6 किलोमीटर अंतर पार करून श्रेष्ठ भारत भवन ते स्टॅच्यू ऑफ युनिटी पर्यंत फेरी बोट सेवेच्या माध्यमातून स्टॅच्यू ऑफ युनिटी पाहण्याचा अनुभव घेता येईल. 40 मिनिटांची ही फेरी बोट 200 प्रवाशांना एका वेळी घेऊन जाऊ शकते. या फेरीच्या व्यवस्थापनाच्या सेवेसाठी न्यू गोरा ब्रिज हा विशेषत्वाने बांधण्यात आला आहे. जे पर्यटक स्टॅच्यू ऑफ युनिटीला भेट देण्यासाठी येतील, त्यांच्यासाठी बोट विहाराचा आनंद घेता यावा, यासाठी जल पर्यटनाचा मार्ग देखील तयार करण्यात आला आहे.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
टेरिटोरिअल आर्मीचा स्थापना दिन साजरा
पुणे, 9 ऑक्टोबर 2020
प्रादेशिक सेना अर्थात टेरिटोरिअल आर्मीचा आज पुणे येथे 72 वा वर्धापनदिन साजरा करण्यात आला. दि. 9 ऑक्टोबर, 1848 रोजी या सेनेची ‘सिटीझन आर्मी’ म्हणून स्थापना करण्यात आली होती. युद्धकाळामध्ये नियमित सैन्याच्या सुरक्षेसाठी दुस-या फळीतील सुरक्षा सहायक म्हणून ‘टीए’ने महत्वपूर्ण भूमिका बजावली. दारूगोळ्यासंह इतर अतिशय विनाशकारी शस्त्रास्त्रांना आवश्यक जागी पोहोचवणे, युद्धासाठी ती शस्त्रास्त्रे तयार करणे, तसचे विनाशकारी दारूगोळा साठवणूक केलेल्या क्षेत्राचे रक्षण करणे अशी महत्वाची आणि जोखमीची कामगिरी टेरिटोरिअल आर्मीचे जवान पार पाडतात. ‘टीए’मधील सैनिक प्रतिभावान असून अनेक प्रकारच्या कौशल्यपूर्ण कार्यांसाठी ते ओळखले जातात. संरक्षण क्षेत्रामधील त्यांचे योगदान अनेकपटींनी वाढले आहे. देशाला स्वातंत्र्य मिळाल्यानंतर झालेल्या सर्व युद्धांमध्ये टीए बटालियनचा सहभाग होता. त्यांच्या लढाईतील कौशल्यामुळे हवाई संरक्षण आणि तोफखाना क्षेत्रातील अनेक टिए युनिट यांचे नियमित सैन्य विभागामध्ये रूपांतरण करण्यात आले.
टेरिटोरिअल आर्मीच्या 72 व्या स्थापना दिनानिमित्त आज -दि. 9 ऑक्टोबर, 2020 ला लेफ्टनंट जनरल सीपी मोहंती, जनरल ऑफिसर कमांडिंग- इन- चीफ दक्षिणी कमांड यांनी ‘टीए’मध्ये सेवा करणा-या ज्येष्ठ अधिकारी, ज्युनियर कमिशन अधिकारी, जवान आणि सेनेच्या दक्षिण विभागाच्या अधिका-यांच्या कुटुंबियांचे स्वागत केले आणि शुभेच्छा दिल्या.
केरळ ते गुजरात आणि अंदमानपर्यंत दक्षिण कमांड विभागामध्ये तेरा इन्फंट्री टी.ए. बटालियन आहेत. यामध्ये कन्नूर, कोइंबतूर, बेळगाव, कोल्हापूर, पुणे येथे त्यांची कायमस्वरूपी स्थाने आहेत. टी.ए. बटालियनचे सैनिक अतिवृष्टी-महापूर काळात मदत करतात. सुरक्षेसाठी टी.ए.चे बहुतांश जवान काश्मिर आणि पूर्वोत्तर राज्यांमध्ये कार्यरत आहेत. महाराष्ट्रातल्या दुष्काळग्रस्त मराठवाडा भागामध्ये वनीकरणाचे तसेच राजस्थानातल्या वाळवंटी प्रदेशात इंदिरा गांधी कालव्याचे काम या जवानांनी केले आहे. संकटकाळी तसेच रेल्वे, तेल विपणन यासारख्या महत्वाच्या कामांसाठी टी.ए. बटालियनचे जवान सदैव सज्ज असतात. त्यामुळे टी.ए. सैनिक विविध कौशल्यात पारंगत असणारे लढवय्ये आहेत. भारतीय सैन्य आणि राष्ट्र निर्माणामध्ये त्यांनी मोलाचे योगदान देताना विविध भूमिका बजावल्या आहेत.M.Iyengar/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 66
पंतप्रधान कार्यालय
पंतप्रधानांची नॉर्वेच्या पंतप्रधानांशी चर्चा
नवी दिल्ली, 4 मे 2022
पंतप्रधान नरेंद्र मोदी यांनी नॉर्वेचे पंतप्रधान महामहीम जोनास गेर स्टोर यांची कोपनहेगन येथे दुसऱ्या भारत- नॉर्डिक शिखर परिषदेच्या पार्श्वभूमीवर भेट घेतली. स्टोर यांनी ऑक्टोबर 2021 मध्ये नॉर्वेच्या पंतप्रधानपदाची सूत्रे स्वीकारल्यानंतर दोन्ही पंतप्रधानांची ही पहिलीच भेट होती. द्विपक्षीय संबंधासंदर्भात सध्या सुरू असलेल्या घडामोडींचा दोन्ही पंतप्रधानांनी आढावा घेतला आणि भविष्यातील सहकार्याच्या क्षेत्रांबाबत चर्चा केली. नॉर्वेची कौशल्ये आणि भारतातील वाव यामुळे दोन्ही देश परस्परपूरक असल्याची बाब पंतप्रधानानी अधोरेखित केली. नील अर्थव्यवस्था, अपारंपरिक उर्जा, ग्रीन हायड्रोजन, सौर आणि पवन उर्जा प्रकल्प, हरित नौवहन, मत्स्यव्यवसाय, जल व्यवस्थापन, पर्जन्य जलसंधारण, अंतराळ सहकार्य, दीर्घकालीन पायाभूत सुविधा गुंतवणूक, आरोग्य आणि संस्कृती या क्षेत्रांमध्ये दोन्ही देशांचे संबंध बळकट करण्यास असलेला वाव दोन्ही नेत्यांनी विचारात घेतला. प्रादेशिक आणि जागतिक विकासासंदर्भातही त्यांनी चर्चा केली. प्रादेशिक आणि जागतिक घडामोडींबाबतही यावेळी चर्चा झाली. संयुक्त राष्ट्रांच्या सुरक्षा परिषदेचे सदस्य म्हणून भारत आणि नॉर्वे संयुक्त राष्ट्रांमध्ये परस्पर हिताच्या जागतिक मुद्यांवर नेहमीच परस्परांच्या संपर्कात असतात.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भारतीय निवडणूक आयोग
"आपल्या निवडणुका सर्वसमावेशक, सुगम्य आणि सहभागात्मक बनवणे" या विषयावर निवडणूक आयोग आयोजित करणार आशियाई प्रादेशिक मंचाची आभासी बैठक
मेक्सिकोच्या नॅशनल इलेक्टोरल इन्स्टिट्यूटद्वारे आयोजित "लोकशाहीसाठी जागतिक शिखर परिषद" या बैठकीपूर्वी आशियाई प्रादेशिक मंचाकडून या पूर्व बैठकीचे आयोजन
लोकशाहीसाठी जागतिक शिखर परिषदेचा एक भाग म्हणून अमेरिका, आफ्रिका, आशिया, युरोप आणि उत्तर आफ्रिका आणि मध्य पूर्व यासाठी पाच प्रादेशिक मंचांची स्थापना
भारतीय निवडणूक आयोगाने 11 ऑगस्ट 2022 रोजी निवडणूक भवन येथे "आपल्या निवडणुका सर्वसमावेशक, सुलभ आणि सहभागात्मक बनवणे" या विषयावर आशियाई प्रादेशिक मंचाची बैठक आभासी पद्धतीने आयोजित केले आहे. येत्या महिन्यात मेक्सिकोच्या नॅशनल इलेक्टोरल इन्स्टिट्यूटद्वारे आयोजित करण्यात येणार्या ""लोकशाहीसाठी जागतिक शिखर परिषदे' पूर्वी आयोजित करण्यात येणारी ही प्रादेशिक मंचाची बैठक आहे. आंतरराष्ट्रीय संस्था, जगातील निवडणूक संस्थांमध्ये समन्वय निर्माण करणे आणि जगातील निवडणूक लोकशाही बळकट करण्यासाठी बौद्धिक आणि संस्थात्मक एकत्रीकरणाला प्रोत्साहन देणे हे जागतिक शिखर परिषद आणि प्रादेशिक मंचाचे उद्दीष्ट आहे.
भारताचे मुख्य निवडणूक आयुक्त राजीव कुमार आणि निवडणूक आयुक्त अनुप चंद्र पांडे या आशियाई प्रादेशिक मंचाच्या बैठकीच्या अध्यक्षस्थानी असतील. या बैठकीत मेक्सिको, मॉरिशस, फिलीपाईन्स, नेपाळ, उझबेकिस्तान, मालदीवच्या निवडणूक व्यवस्थापन संस्था आणि आंतरराष्ट्रीय लोकशाही आणि निवडणूक सहाय्य संस्था, जागतिक निवडणूक संस्थांची संघटना  आणि निवडणूक प्रणालीसाठीचे आंतरराष्ट्रीय फाउंडेशनचे  प्रतिनिधी सहभागी होणार आहेत.
या आशियाई प्रादेशिक मंचाच्या  बैठकीत दोन सत्रे होणार आहेत. ‘सर्वसमावेशक निवडणुका: दुर्गम भागातील युवक, लिंगभेद दूर करणे आणि नागरिकांचा सहभाग वाढवणे’ या विषयावर पहिले सत्र होणार असून मॉरिशस आणि नेपाळचे मुख्य निवडणूक आयुक्त या सत्राचे सह- अध्यक्ष असतील. या सत्रात फिलीपिन्सच्या निवडणूक आयोगाचे  प्रतिनिधित्व असेल आणि आंतरराष्ट्रीय लोकशाही आणि निवडणूक सहाय्य संस्था  आणि जागतिक निवडणूक संस्थांच्या संघटनेचे  प्रतिनिधी असतील.
''सुगम्य निवडणुका: दिव्यांग आणि ज्येष्ठ नागरिकांचा सहभाग वाढवणे’ या विषयावर दुसरे सत्र होणार असून फिलीपाईन्सचे निवडणूक आयुक्त आणि उझबेकिस्तानचे मुख्य निवडणूक आयुक्त या सत्राचे अध्यक्ष असतील आणि नेपाळ आणि मालदीवच्या निवडणूक आयोगाचे आणि  निवडणूक प्रणाली आंतरराष्ट्रीय फाउंडेशनचे  प्रतिनिधित्व या दुसऱ्या सत्रात असेल.
या ‘लोकशाहीसाठी जागतिक शिखर परिषद ’चा एक भाग म्हणून आफ्रिका, अमेरिका, आशिया, युरोप आणि अरब देश असे पाच प्रादेशिक मंच तयार करण्यात आले आहेत. जगातील निवडणूक संस्थांमध्ये संस्थात्मक एकत्रीकरणाला प्रोत्साहन देणे केवळ यासाठीच नाही तर बदलती भू-राजकीय स्थिती, उदयोन्मुख तंत्रज्ञान आणि कोविड-19 महामारीने उपस्थित केलेल्या आव्हानांच्या पार्श्वभूमीवर निवडणूक व्यवस्थापनात तंत्रज्ञानाचा वापर यावर विचारविनिमय करण्याच्या अनुषंगाने, भारत निवडणूक व्यवस्थापन संस्थांच्या आशियाई प्रादेशिक मंचाच्या बैठकीचे आयोजन करत आहे. प्रादेशिक मंचाच्या बैठकीतून निघणाऱ्या निष्कर्षांच्या माध्यमातून जगभरातील लोकशाही बळकट करण्यासाठी, विशेषतः बळकट निवडणूक प्रक्रियेद्वारे कृती योजना आणि अजेंडा तयार करणे हे या प्रादेशिक मंचाच्या बैठकीचे उद्दीष्ट आहे. आत्तापर्यंत, युरोप, अमेरिका आणि आफ्रिकेसाठीच्या तीन प्रादेशिक मंचाच्या बैठका झाल्या असून त्या जून आणि जुलै, 2022 मध्ये आयोजित करण्यात आल्या होत्या.
पंतप्रधान कार्यालय
उत्तराखंडमध्ये हेलिकॉप्टर दुर्घटनेत झालेल्या जीवितहानीबद्दल पंतप्रधानांनी व्यक्त केले दुःख
नवी दिल्ली, 18 ऑक्टोबर 2022
उत्तराखंडमध्ये हेलिकॉप्टर दुर्घटनेत झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
पंतप्रधान कार्यालयाने ट्विट केले;
"उत्तराखंडमध्ये झालेल्या हेलिकॉप्टर अपघातामुळे दुःख झाले. या दु:खद प्रसंगी, शोकाकुल कुटुंबांप्रति माझ्या शोक संवेदना : पंतप्रधान @narendramodi"
G.Chippalkatti/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
राष्ट्रपती द्रौपदी मुर्मू यांच्या उपस्थितीत अरुणाचल प्रदेशाचा 37 वा राज्य स्थापना दिन सोहळा संपन्न
नवी दिल्ली, 20 फेब्रुवारी 2023
राष्ट्रपती, द्रौपदी मुर्मू यांनी आज  अरुणाचल प्रदेशच्या 37 व्या राज्य स्थापना दिन सोहळा आणि इटानगर येथे राज्य सरकारने त्यांच्या सन्मानार्थ आयोजित केलेल्या नागरी सत्काराला उपस्थिती लावली.
600 मेगावॅट क्षमतेचे कामेंग जलविद्युत केंद्र कार्यान्वित झाल्यामुळे अरुणाचल प्रदेश हे अतिरिक्त ऊर्जा असलेले राज्य बनले आहे. असे राष्ट्रपती आपल्या भाषणात म्हणाल्या. अलीकडेच उदघाटन झालेल्या, सर्व प्रकारच्या हवामानाला अनुकूल अशा डोनी पोलो विमानतळामुळे या प्रदेशातील संपर्क तर सुधारेलच पण व्यापार आणि पर्यटनाच्या वाढीसाठी ते लाभदायक ठरेल, असा विश्वास त्यांनी व्यक्त केला.
कोणत्याही समाजाचा विकास हा महिलांच्या विकासाशिवाय होऊ शकत नाही, असे राष्ट्रपती म्हणाल्या. अरुणाचल प्रदेशातील पंचायतींमध्ये सुमारे 47 टक्के महिला प्रतिनिधी आहेत हे जाणून आपल्याला आनंद झाल्याचे त्यांनी सांगितले.
भारतात सूर्याची पहिली किरणे अरुणाचल प्रदेशावर पडतात. अरुणाचल प्रदेश मधील विविध प्रकारचे आदिवासी, त्यांचा सांस्कृतिक वारसा आणि त्यांचे विविधतेतील ऐक्य या गोष्टी आपल्याला प्रेरणा देतात. असे म्हणता येईल की अरुणाचल प्रदेशातील समाज हा भारताची लहानशी प्रतिकृती आहे, असे राष्ट्रपती म्हणाल्या.
पर्वतराजी, घनदाट जंगले, तलाव, धबधबे आणि वनस्पती आणि प्राणी यांनी , विपुल असे हे राज्य जैवविविधतेने समृद्ध आहे, असे राष्ट्रपती म्हणाल्या. कृषी, फलोत्पादन, आरोग्य सेवा आणि पर्यावरण संरक्षण यांसाठी येथील राज्य सरकार ड्रोन तंत्रज्ञानाचा वापर करत असल्याचे पाहून आनंद झाल्याचे त्यांनी सांगितले. पर्यावरण संवर्धनासाठी या काही महत्वाच्या बाबी असल्याचे त्या म्हणाल्या.
भारताच्या विकासात अरुणाचल प्रदेशसह संपूर्ण ईशान्येकडील भाग महत्वाची भूमिका बजावत आहे, असे त्यांनी सांगितले. जी-20 च्या अनेक बैठका ईशान्येकडील राज्यांमध्येही होत आहेत हे पाहून आनंद झाल्याचे त्या म्हणाल्या. या बैठकांमुळे ईशान्येकडील राज्यांमध्ये संस्कृती आणि पर्यटनाला चालना मिळेल आणि या प्रदेशात गुंतवणुकीच्या संधी निर्माण होतील, असा विश्वास राष्ट्रपतींनी व्यक्त केला.
Please click here to see the President's Speech -N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
कायदा आणि न्याय मंत्रालय
मतदार ओळखपत्राच्या प्रमाणीकरणात ‘आधार’ महत्वाचे
नवी दिल्ली, 2 फेब्रुवारी 2023
मतदार यादी अचूक करणे ही एक सतत चालणारी प्रक्रिया आहे. यात नावनोंदणी पासून सुरु होणाऱ्या प्रत्येक टप्प्यात, राजकीय पक्षांसह विविध संबंधित घटकांचा समावेश असतो. त्यात मतदारांची नोंदणी, निवासस्थान, विवाह आदींमुळे झालेले बदल नोंदवण्यासाठी मतदार यादीत दुरुस्ती केली जाते. या प्रक्रियेत निवडणूक नोंदणी अधिकारी विविध दस्तऐवजांवर अवलंबून असतो. तो प्रत्यक्ष पडताळणी करुन काही आक्षेप असल्यास, ते दूर करतो. निवडणूक कायदे  अधिनियम, 2021 मध्ये इतर बाबींबरोबरच, मतदार नोंदणी अधिकाऱ्याला, मतदार यादीतील नोंदींच्या प्रमाणीकरणासाठी आधार क्रमांक देखील आवश्यक असू शकतो असे सुचवले आहे. कायदा आणि न्याय मंत्री, किरेन रिजिजू यांनी आज राज्यसभेत एका प्रश्नाच्या लेखी उत्तरात ही माहिती दिली.
त्यामुळे, मतदार याद्या अचूक करण्यासाठी प्रमाणीकरण आणि पडताळणीत आधार हे अनेक दस्तऐवजांपैकी एक आहे. भारत निवडणूक आयोगानुसार, मतदार ओळखपत्र माहिती साठ्यात  नोंदणी केलेल्या व्यक्तीं संदर्भात, 01.01.2023 रोजी मतदार यादीच्या अंतिम प्रकाशनानुसार, नोंदणी केलेल्या व्यक्तींची एकूण संख्या 94,50,25,694 होती. याबाबत आणखी माहिती संकलित केली जात असून ती सभागृहाच्या पटलावर ठेवली जाईल.S.Patil/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 186 कोटी 51 लाख लसींच्या मात्रा देण्यात आल्या आहेत
भारतातील उपचाराधीन रुग्णांची संख्या सध्या 11,558 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.76% आहे
गेल्या 24 तासात 954 रुग्ण बरे झाले, त्यामुळे बरे झालेल्या रुग्णांची संख्या वाढून 4,25,08,788 वर
गेल्या 24 तासात 1,150 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.18 कोटी चाचण्या करण्यात आल्या. गेल्या 24 तासात 3,65,118 चाचण्या करण्यात आल्या